PolyAgent/wiki_georgian_en_parallel_20231101 huggingface dataset:
სიომარა კასტრო

სიომარა კასტრო — ჰონდურასელი პოლიტიკოსი. ჰონდურასის პირველი ლედი 2006-2009 წლებში. 2009 წელს დამხობილი პრეზიდენტის მანუელ სელაიას მეუღლე. ჰონდურასის პრეზიდენტი 2022 წლის 27 იანვრიდან.
ბიოგრაფია
სიომარ აკასტრო დაიბადა 1959 წლის 30 სექტემბერს ტეგუსიგალპაში. საშუალო სკოლის დამთავრების შემდეგ დაასრულა მარია აუსილიადორას ინსტიტუტი და მიენიჭა ხარისხი ბიზნეს ადმინისტრირებაში. 1976 წლის იანვარში ცოლად გაჰყვა მანუელ სელაიას. ქორწილიდან მალევე მათ სახლი იყიდეს კატაკამასში, ოლანჩოს დეპარტამენტი.
პოლიტიკური კარიერა
კატაკამასში კასტრომ ჩამოაყალიბა ჰონდურასის ლიბერალური პარტიის ქალთა ფილიალი და 2005 წლის თებერვლის შიდაპარტიულ არჩევნებში ქმრის მხარდასაჭერად ჩაატარა კამპანია.
როგორც ჰონდურასის პირველი ლედი, კასტრო ხელმძღვანელობდა სოციალური განვითარების პროგრამებს, მუშაობდა გაერთიანებული ერების ორგანიზაციასთან სხვა პირველ ქალბატონებთან ერთად იმ გამოწვევების გადასაჭრელად, რომლებსაც აწყდებიან აივ ინფიცირებული ქალები.
2009 წლის 28 ივნისის სახელმწიფო გადატრიალებისა და ქმრის დამხობის შემდეგ, კასტრო ხელმძღვანელობდა გადატრიალებისადმი წინააღმდეგობის მოძრაობას, რამდენჯერმე გამართა მიტინგი ათასობით მხარდამჭერთან ერთად ჰონდურასის ქუჩებში სელაიას დაბრუნების მოთხოვნით. ეს მოძრაობა ცნობილი იყო სახალხო წინააღმდეგობის ეროვნული ფრონტის სახელით და საფუძველი ჩაუყარა თავისუფლებისა და გარდაქმნის პარტიას.
2013 წელს მონაწილეობა მიიღო საპრეზიდენტო არჩევნებში და დაიკავა მეორე ადგილი 28,85 %-ით, 2017 წლის არჩევნებში მხარი დაუჭირა სალვადორ ნასრალას და გამარჯვების შემთხვევაში გახდებოდა მისი ვიცე-პრეზიდენტი.
მონაწილეობს 2021 წლის საპრეზიდენტო არჩევნებში და ლიდერობს 25 ნოემბრის გამოკითხვის შედეგებით. 30 ნოემბერს კონკურენტ ნასრი ასფურას პარტიამ დამარცხება აღიარა., რის შემდეგ იგი კასტროს შეხვდა და გამარჯვება მიულოცა. კასტრო ჰონდურასის პირველი ქალი პრეზიდენტი გახდა 2022 წლის 27 იანვარს.
სქოლიო
დაბადებული 30 სექტემბერი
დაბადებული 1959
ჰონდურასელი პოლიტიკოსები
ჰონდურასელი პოლიტიკოსი ქალები
ჰონდურასის პრეზიდენტები
Some Kind of Monster (სიმღერა)

Some Kind of Monster (სიმღერა)
„Some Kind of Monster“ — ამერიკული მძიმე მეტალ ჯგუფ მეტალიკის 2004 წლის 13 ივლისს გამოსული მეოთხე სინგლი ალბომიდან St. Anger, ლეიბლზე Elektra Records. ერთ თვეში სინგლს იმავე სახელწოდების EP მოჰყვა. ამ EP-ის სპეციალური გამოცემებს ასევე მოსდევდა Some Kind of Monster-ის პერანგი (ტენისურა).
B-გვერდზე განთავსებული საკონცერტო ვერსიები აღებულია წინა სინგლიდან: The Unnamed Feeling. Some Kind of Monster ნომინირებული იყო გრემის ჯოლდოზე მძიმე როკის საუკეთესო შესრულებისათვის 2005 წელს, მაგრამ დათმო ეს ჯილდო ჯგუფ Velvet Revolver-ის სიმღერასთან Slither.
ერთ წელში, 2005 წლის 25 იანვარს, გამოვიდა დოკუმენტური ფილმი Some Kind of Monster.
სახელწოდება Some Kind of Monster ჯეიმზ ჰეტფილდის მოფიქრებულია. ეს სახელწოდება ასევე შესანიშნავად ერგებოდა დოკუმენტურ ფილმს Some Kind of Monster, რომელიც ასახავს ალბომზე St. Anger მუშაობას და იმ ალიაქოთს, რაც თან ახლდა მას.
სიმღერების სია
ქვემოთ წარმოდგენილია სიმღერები, რომლებიც შესულია Some Kind of Monster EP-ში.
პერსონალი
ჯეიმზ ჰეტფილდი — წამყვანი ვოკალი, რტმური გიტარა
კირკ ჰემეტი — წამყვანი გიტარა, დამატებითი ვოკალი
რობერტ ტრუჰილო — ბას-გიტარა, დამატებითი ვოკალი
ლარს ულრიხი — დასარტყმელი საკრავები
ბობ როკი — მუსიკალური პროდიუსერი, ბას-გიტარა და დამატებითი ვოკალი სიმღერაში Some Kind of Monster
სტუდიური პერსონალი
პროდიუსერები: ბობ როკი, მეტალიკა
ინჟინრები: მაიკ გილისი, ბობ როკი
მიქსი: მაიკ გილისი, ბობ როკი
მასტერინგი: ტედ ჯენსენი, ჯორჯ მარინო, ვლადო მელერი
რემიქსირება: ბობ როკი, რანდი სტაუბი
ციფრული ინჟინერი: მაიკ გილისი
ასისტენტები: მაიკ გილისი, ერიკ ჰელმკამპი
დიზაინი: კეთლინ ფილპოტი
ილუსტრაციები: მეტ მაჰურინი
ჩარტები
სქოლიო
მეტალიკის სიმღერები
2003 წლის სიმღერები
2004 წლის სინგლები
ლიის არქეოლოგიური ძეგლები

ლიის არქეოლოგიური ძეგლები — მრავალფენიანი არქეოლოგიური ძეგლი საქართველოში, წალენჯიხის მუნიციპალიტეტის სოფელ ლიის სამხრეთ-დასავლეთ ნაწილში, დიდა ქირსის ბოცვზე და მის ძირში, ე. წ. ჯოლორიას წყურგილებზე და ოყაჭეზე. გათხარეს 1964-1965 წლებში (რ. აბრამიშვილი) და 1967-1970 წლებში (ა. აფაქიძე, გ. გრიგოლია).
დიდა ქირსა გორანამოსახლარია, რომლის ჩრდილოეთ-დასავლეთ ფერდობზე გამოვლენილია გვიანდელი ბრინჯაოს, ადრინდელი რკინის, ადრინდელი ანტიკური, ელინისტური, რომაული და ადრინდელი შუა საუკუნეების კულტურის ფენები. ბორცვის ჩრდილოეთ-დასავლეთ ფერდობზე გათხარეს რომაული ხანის (I-II სს.) 10-მდე ორმოსამარხი. მათში აღმოჩნდა კერამიკული ნაწარმი, რკინის იარაღ-საჭურველი, სამკაული, I-II საუკუნეების რომაული ვერცხლის მონეტები (ერთ-ერთზე იულიუს კეისრის გამოსახულებაა) და სხვა. აქვე აღმოჩნდა ადრინდელი ფეოდალური ხანის თიხის ნავისებრი სარკოფაგი. ადრინდელი და შუა ფეოდალურ ხანაში დიდა ქირსის ბორცვი ციხედ უქცევიათ ქვის კედლით შემოუზღუდავთ და 2 საბრძოლო კოშკით გაუმაგრებიათ. ციხის შუა ნაწილში გათხარეს ადრინდელი შუა საუკუნეების მრგვალაფსიდიანი ტაძრის ნანგრევები, რომელსაც კირხსნარით შელესილი აგურის იატაკი აქვს. როგორც ჩანს, ტაძარი ღვთისმშობლის სახელზე იყო აგებული (აქედან უნდა მომდინარეობდეს სახელწოდებაც „დიდა ქირსა“). ტაძრის გარშემო ქრისტიანული წესით დაკრძალულთა ორმოსამარხები იყო. ჯოღორიას წყურგილეზე ნაპოვნია გვიანდელი ბრინჯაოს ხანის ბრტყელი ცული. აღმოჩნდა აგრეთვე II საუკუნის ორმოსამარხი, მასში იყო ვერცხლის სამკაული, კესარიული მონეტა, მინის სასმისი და სხვა. ჯოღორიას წყურგილეზე და ოყაჭეზე დადასტურებულია მძლავრი მეტალურგული კერები. ამ ადგილებში აღმოჩენილია ღუმელის ფრაგმენტები, საბურველის კერამიკული მილები, რკინის წიდები და ნახშირი. საბერველი მილების უმრავლესობას ხელოსნის დამღა აზის.
ლიტერატურა
გრიგოლია გ., ენგურის არქეოლოგიური ექსპედიციის საველე მუშაობის წინასწარი შედეგები. «მაცნე. ისტორიის, არქეოლოგიის, ეთნოგრაფიისა და ხელოვნების ისტორიის სერია», 1971, № 3;
წალენჯიხის მუნიციპალიტეტის არქეოლოგიური ძეგლები
სამხრეთ-აღმოსავლეთ აზიის ქვეყნების ასოციაცია

სამხრეთ-აღმოსავლეთ აზიის ქვეყნების ასოციაცია (ინგლ. Association of Southeast Asian Nations; ASEAN) — პოლიტიკური და ეკონომიკური ორგანიზაცია. მისი წევრია სამხრეთ-აღმოსავლეთ აზიის 10 სახელმწიფო, რომელთა საერთო ფართობია 4,464 ათასი კმ², მოსახლეობა — 611 მილიონი. ასოციაციის შექმნას 1967 წლის ბანგკოკის ხელშეკრულებით საფუძველი ჩაუყარეს ინდონეზიამ, მალაიზიამ, ფილიპინებმა, სინგაპურმა და ტაილანდმა. 1984 წელს მათ შეუერთდათ ბრუნეი, 1995 წელს ვიეტნამი, 1997 წელს მიანმარი და ლაოსი, ხოლო 1999 წელს ამ ორგანიზაციის წევრი გახდა კამბოჯა. 1984 წლიდან მოყოლებული პაპუა ახალ გვინეას გააჩნია დამკვირვებლის სტატუსი, დამკვირვებლის სტატუსით სარგებლობს ასევე აღმოსავლეთ ტიმორი, რომელმაც 2006 წელს წევრობაზე შეიტანა მოთხოვნა. 2009 წლის სექტემბერში წევრმა ქვეყნებმა გადაწყვიტეს ჩამოეყალიბებინათ ეკონომიკური სივრცე, ევროკავშირის მაგალითის მიხედვით, ორგანიზაციის შემადგენლობაში დაქვემდებარებული ორგანიზაციებიც, როგორიცაა რეგიონული ფორუმი უსაფრთხოების საკითხებზე სამუშაოდ (ARF), თავისუფალი ვაჭრობის ზონა (AFTA) ვაჭრობის გასაძლიერებლად, ასეანის საინვეტიციო არეალი (AIA), შიდა და რეგიონსგარე ინვესტიციების მოზიდვის უზრუნველყოფისთვის. ასეანის წევრი სახელმწიფოები მართავენ ყოველწლიურ კონფერენციას, რომელიც ტარდება მინისტერიალის სახით, სადაც განიხილება მომავალი წლის უპირატესობები. ასეანის ბოლო ყოველწლირი კონფერენცია გაიმართა 2014 წლის მაისის დასაწყისში მიანმარის დედაქალაქ ნაიფიიდოში. ასენის დიალოგ პარტნიორები არიან ავსტრალია, ჩინეთი, ევროკავშირი, აშშ, ახალი ზელანდია, რუსეთი, იაპონია, კანადა და სამხრეთ კორეა. ასეანს 1997 წელს ჩაუვარდა მოლაპარაკება ასენი+სამი ფორმატის ჩამოყალიბებაზე რაც, გულისხმობდა ჩინეთის, სამხრეთ კორეის და იაპონიის მიერ ასეანთან თავისუფალი სავაჭრო ზონის შექმნას, ჩაშლის მიზეზი კი გახდა ასენაის ქვეყნების შედარებითი ჩამორჩენილობა და სამხრეთი კორეა იაპონიასთან და ჩინეთის განსხვავებული სამომავლო გეგმები. ასოციაციის 10 ქვეყნიდან 6 რესპუბლიკური მმართველობისაა, ოთხი კი მონარქიული ქვეყანაა, მათ შორის ბრუნეი აბსოლუტური მონარქიაა.
რესურსები ინტერნეტში
სამხრეთ-აღმოსავლეთ აზიის ქვეყნების ასოციაციის ოფიციალური საიტი
სამხრეთ-აღმოსავლეთი აზია
საერთაშორისო ორგანიზაციები
მოზამბიკის ქალაქები

მოზამბიკის ქალაქები — მოზამბიკის ყველაზე მეტად დასახლებული პუნქტების სია. ცხრილის სახით მოცემულია მოზამბიკის ათი უდიდესი ქალაქი. ინტერნეტ-საიტ World Gazeteer-ის მონაცემებით, მოზამბიკში არის 34 ქალაქი 24 000-ზე მეტი მცხოვრებით.
უდიდესი ქალაქები
უდიდესი ქალაქების გეოგრაფიული განლაგება
</center>
მოზამბიკის ქალაქების სია
სქოლიო
ანაგა

ანაგა — სოფელი საქართველოში, სიღნაღის მუნიციპალიტეტში (თემის ცენტრი), ალაზნის ველზე. ზღვის დონიდან 400 მ, სიღნაღიდან 6 კმ, წნორიდან (უახლოესი რკინიგზის სადგური) 9 კმ. ანაგა მიიჩნევა ქიზიყის „ჭიშკრად“.
დემოგრაფია
2014 წლის აღწერის მონაცემებით სოფელში ცხოვრობს 2002 ადამიანი.
ისტორიული ძეგლები
სოფელ ანაგის მიდამოებში არის შუა საუკუნეების ეკლესია წმ. ელიასი და თამარის ციხე, ასევე წმ. ნინოს ეკლესია, წმ. ბარბარეს ეკლესია, მთავარანგელოზის სახელობის ეკლესია, კვირაცხოველის ეკლესია, დედაღვთისმშობლის ეკლესია, ღვთისმშობლის მიძინების ეკლესია, წმ. გიორგის სახელობის ეკლესია, ფერისცვალების ეკლესია. სულ ანაგაში დაუზუსტებელი ინფორმაციით 17 ეკლესიაა.
ცნობილი ადამიანები
სოფელში დაიბადნენ ქართველი რეჟისორი სანდრო ახმეტელი და მომღერალი ჰამლეტ გონაშვილი.
გალერეა
ლიტერატურა
სქოლიო
სიღნაღის მუნიციპალიტეტის სოფლები
ფორები

ფორები (ხვრელი) — მცენარეთა ანატომიაში, მცენარეული უჯრედის პირველადი გარსის მიკროსკოპულად მცირე, გაუსქელებელი ადგილები. ფორები მეზობელ უჯრედებში ერთმანეთის პირისპირ ლაგდებიან. მათი საშუალებით ხორციელდება ნივთიერებათა გადაადგილება უჯრედებს შორის. განასხვავებენ მარტივ და რთულ (გარემოიან) ფორებს.
მარტივი ფორები პირველადი გარსიდან მილის სახით გადიან მეორეულ გარსში და იხსნებიან უჯრედის ღრუში. დამახასიათებელია პარენქიმული და პროზენქიმული უჯრედებისათვის.
გარემოიან ფორებში ხშირად პირველადი გარსის მცირე ნაწილი სქელდება და წარმოიქმნება ე. წ. თორუსი, რაც დრო და დრო იწვევს ხვრელის ჩაკეტვას. ასეთი ფორები გვხვდება ჭურჭლებსა და ტრაქეიდებში.
ლიტერატურა
მცენარეთა მორფოლოგია
UTC+09:30

UTC+09:30 — სასაათო სარტყელი, რომელიც გამოიყენება შემდეგ სახელმწიფოებსა და ტერიტორიებზე:
ავსტრალია (ACST — Australian Central Standard Time)
მთელი წლის განმავლობაში
(ნაწილი):
ჩრდილოეთი ტერიტორია
ზამთარში სამხრეთ ნახევარსფეროში (აპრილი—ოქტომბერი)
(ნაწილი):
სამხრეთი ავსტრალიის შტატი (მთლიანად)
ახალი სამხრეთი უელსის შტატი (ნაწილი):
ქალაქი ბროკენ-ჰილი და იანკოვინას მთელი ოლქი
რესურსები ინტერნეტში
ქალაქები UTC+09:30-ის დროის სარტყელში
UTC+09:30
Nátaga

Nátaga is a town and municipality in the Huila Department, Colombia.
Municipalities of Huila Department
Polish Greyhound

Polish Greyhound
The Polish Greyhound (pronounced ) is a Polish sighthound breed. It is known as the Polish Greyhound, although it is not a direct relative of the Greyhound dog.
History
The first records for the existence of greyhounds in Poland come from the times of Gallus Anonymus. 12th century or 13th century is considered the beginnings of the breed's existence. Originally these dogs were used for hunting birds - great bustards. The Polish Greyhound was the favorite dog of the Polish nobility.
After World War II, breeding of this breed disappeared. Hunting with greyhounds was forbidden, and greyhound dogs were liquidated. Their keeping and breeding has been covered with a special permit, and this provision still applies. From the '70s up to the twentieth century began to reproduce the breed. Contemporary Polish Greyhound breeding was started by Stanisław Czerniakowski, who bought two females - Taiga and Struska, and one dog - Elbrus, in the vicinity of Rostov-on-Don. From the association of Taiga and Elbrus, the first litter of Polish greyhounds was born.
In 1989, the breed was entered in the register of the Fédération Cynologique Internationale (FCI).
Appearance
Polish Greyhounds have short, smooth fur that comes in many colors. The coat is somewhat heavier than a Greyhound. They have an undercoat that gets thicker in the winter. Polish Greyhounds have a long brush on the tail and have culottes at the rear of the thighs. The average Polish Greyhound weighs about 60 - 90 pounds, and ranges from 27 to 32 inches tall.
The Chart Polski has a smooth double coat, regardless of season, which is harsh to the touch while offering excellent insulation. The breed is a persistent hunter, with a long muscular neck, unlike the Greyhound, and the head is carried high. Large almond eyes are set in a slant, and the points of the hip bones are wide apart. The hind legs move closer together when the dog is moving at a short trot: this is called 'lacing'.
Temperament
Polish Greyhounds, also called Chart Polski, are very active dogs. They are known to be protective and loyal. These dogs tend to be well-mannered and happy if trained and routinely exercised. They tend to be standoffish with strangers and are not fond of other dogs. They are good around kids, but supervision is recommended with young children.
Health Issues
The biggest health concern for these dogs are cardiomyopathy and cancer. It is recommended to get cardiac blood and urine analysis during the dog's yearly physical examination, for optimal health.
See also
Dogs portal
List of dog breeds
References
Bibliography
Eva Maria Krämer: Rasy psów. Warszawa: Oficyna Wydawnicza MULTICO, 1998, s. 294. .
Goleman, M., Balicki, I., Radko, A., Rozempolska-Rucińska, I. and Zięba, G., 2021. Pedigree and Molecular Analyses in the Assessment of Genetic Variability of the Polish Greyhound. Animals, 11(2), p. 353.
External links
Chart Polski Association of America
FCI breeds
Sighthounds
Dog breeds originating in Poland
Rare dog breeds
შუაღელე

შუაღელე — სოფელი საქართველოში, აჭარის ავტონომიური რესპუბლიკის ქობულეთის მუნიციპალიტეტში, ციხისძირის თემში (სოფლები: სტალინისუბანი, შუაღელე, ციხისძირი). მდებარეობს შავი ზღვის სანაპიროზე, ზღვის დონიდან 120 მ., ქობულეთიდან 5 კმ. საბჭოთა პერიოდში განვითარებული იყო მეჩაიეობა და მეციტრუსეობა. 2014 წლის აღწერის მონაცემებით სოფელში ცხოვრობს 734 კაცი. სოფელში გამოვლენილია გოგირდწყალბადიანი ქლორიდულ-ჰიდროკარბონატული, ნატრიუმიანი მინერალური წყალი, დებეტი 1500 ლ/დ.
დემოგრაფია
ლიტერატურა
სქოლიო
ქობულეთის მუნიციპალიტეტის სოფლები
რომანოვკა (სინჯერეის რაიონი)

რომანოვკა (სინჯერეის რაიონი)
რომანოვკა — სოფელი მოლდოვაში, სინჯერეის რაიონში. მდებარეობს ზღვის დონიდან 120 მეტრზე. 2004 წლის მონაცემებით, მოსახლეობა 103 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
სინჯერეის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
სინჯერეის რაიონის სოფლები
Chess.com

Chess.com — ჭადრაკის ონლაინ სივრცე და სოციალური ქსელი. Alexa-ს რეიტინგის მიხედვით, ეს არის ყველაზე პოპულარული და მრავალმომხმარებლიანი ონლაინ ჭადრაკის საიტი.
Chesskid.com
Chess.com-ის პროექტია საბავშვო chesskid.com, რომელიც განკუთვნილია 14 წლამდე ბავშვებისთვის. Chesskid.com აწყობს ონლაინ ჩენპიონატებს ჭადრაკში, რომელიც აღიარებულია ამერიკის შეერთებული შტატების ჭადრაკის ფედერაციის მიერ.
რესურსები ინტერნეტში
ChessKid.com
სქოლიო
სოციალური ქსელების სერვისები
რუბენ აღაბაბიანი

რუბენ აღაბაბიანი
რუბენ იაკობის ძე აღაბაბიანი (დ. 30 ოქტომბერი, 1911, თბილისი — გ. 6 დეკემბერი, 1970, იქვე) — ეროვნებით სომეხი, საქართველოში მოღვაწე არქიტექტორი, პოეტი, მთარგმნელი. არქიტექტურის დოქტორი, პროფესორი (1949), საქართველოს მეცნიერებისა და ტექნიკის დამსახურებული მოღვაწე (1948). მისი საარქივო პირადი არქივი 2011 წლიდან დაცულია საქართველოს ხელნაწერთა ეროვნული ცენტრის საარქივო ფონდში.
ბიოგრაფია
1932 წელს დაამთავრა საქართველოს საინჟინრო-სამშენებლო ინსტიტუტი. ეწეოდა პედაგოგიურ მოღვაწეობას (1932–1970). მუშაობდა (გ. ჩიგოგიძესთან ერთად) არქიტექტურულ პროექტირებაში გამოთვლითი ტექნიკური გამოყენების საკითხებზე. ავტორია ცხინვალისა (1936, ი. ყირქესალთან ერთად) და ბათუმის (საპროექტო მოცემულობა, 1933, ბ. ლორთქიფანიძესთან, ლ. სუმბაძესა და ი. ყირქესალთან ერთად) გენგეგმებისა. მწვანე კონცხისა (1935) და ციხისძირის (1939) დასასვენებელი სახლების კორპუსების, თბილისის ისნის რაიონის მეგობრობის პარკში სომეხ კულტურის მოღვაწეთა პანთეონის დაგეგმარება-კეთილმოწყობისა (60-იანი წლები) და სხვა. სამეცნიერო-პრაქტიკული გამოკვლევების პარალელურად ეწეოდა ლიტერატურულ მოღვაწეობას. მისი ლექსების პირველი წიგნი „ლირიკა“ გამოიცა თბილისში 1930 წელს (სომხურ ენაზე). მასვე ეკუთვნის თბილისსა და ერევანში გამოცემული რამდენიმე კრებული. სომხურ ენაზე თარგმნა და გამოსცა გ. ტაბიძის, გ. ლეონიძის, ი. გრიშაშვილის, ი. აბაშიძის ლექსები. 1931–1941 წლებში იყო თბილისში გამომავალი სომხური საბავშვო ჟურნალის „კარმირ წილერის“ („წითელი კვირტები“), ხოლო 1936–1941 წლებში საქართველოს მწერალთა კავშირის სომხური სექციის ლიტერატურული ალმანახის „გრაკან ჰანდესის“ („ლიტერატურული მიმოხილვა“) რედაქტორი. დაჯილდოებულია „საპატიო ნიშნის“ ორდენითა და მედლებით. დაკრძალულია მწერალთა და საზოგადო მოღვაწეთა დიდუბის პანთეონში.
რესურსები ინტერნეტში
რუბენ აღაბაბიანი, ხელნაწერთა ეროვნული ცენტრი
ლიტერატურა
ზ. ბაბუნაშვილი, თ. ნოზაძე, "მამულიშვილთა სავანე", გვ. 29, თბ., 1994
სომეხი არქიტექტორები
ქართველი არქიტექტორები
ქართველი პოეტები
სომეხი პოეტები
დაბადებული 30 ოქტომბერი
დაბადებული 1911
გარდაცვლილი 6 დეკემბერი
გარდაცვლილი 1970
საპატიო ნიშნის ორდენის კავალრები
დიდუბის პანთეონში დაკრძალულები
საბჭოთა კავშირის კომუნისტური პარტიის წევრები
საქართველოს საინჟინრო-სამშენებლო ინსტიტუტის კურსდამთავრებულები (1932)
თბილისში დაბადებულები
Gnamptogenys turmalis

Gnamptogenys turmalis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Gnamptogenys-ს გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
Quercus hemisphaerica

Quercus hemisphaerica — ორლებნიანთა კლასის ხე წიფლისებრთა ოჯახიდან. გავრცელებულია ჩრდილოეთ ამერიკის სამხრეთ-აღმოსავლეთში.
იხილეთ აგრეთვე
მარადმწვანე მუხა
რესურსები ინტერნეტში
Flora of North America: Laurel Oak
NC State Fact Sheet: Laurel Oak
Trees of Alabama and the Southeast: Laurel Oak
Virginia Tech, Dept. of Forestry Fact Sheet: Darlington oak
USDA PLANTS profile: Darlington oak
Floridata: Quercus hemisphaerica
Institute of Food and Agricultural Sciences, University of Florida: Laurel Oak or Swamp Laurel Oak?
მუხა
დავუდ ქაზიმოვი

დავუდ ქაზიმოვი
დავუდ მეჰდი ოღლუ ქაზიმოვი (დ. 9 ნოემბერი, 1926, ბაქო, აზერბაიჯანის სსრ, სსრკ — გ. 14 თებერვალი, 2015, ბაქო, აზერბაიჯანი) — აზერბაიჯანელი ფერმწერი, აზერბაიჯანის სახალხო მხატვარი (1992).
ბიოგრაფია
დაამთავრა ა. აზიმზადეს სახელობის ბაქოს სამხატვრო სასწავლებელი. სასწავლებლის დასრულების შემდეგ იქვე გააგრძელა მუშაობა პედაგოგის რანგში. 1984—2001 წლებში აზერბაიჯანის კულტურისა და ხელოვნების სახელმწიფო უნივერსიტეტში მუშაობდა. 1994 წელს გახდა დოცენტი, ხოლო 1996 წელს — პროფესორი. 2001 წლიდან იყო აზერბაიჯანის სახელმწიფო სამხატვრო აკადემიის აკადემიური ფერწერის კათედრის პროფესორი.
1947 წლიდან — რესპუბლიკური და საკავშირო გამოფენის მუდმივი მონაწილე. არაერთხელ მიმართავდა შრომისა და შრომის მუშაკთა თემას ნახატებით: „კასპიიის სიღრმეებში“, „მწველავები“, „გზები“, „სიმღერები“, „მეგობარი ქალები“ და სხვ. პროვინციალური მოსახლეობის ცხოვრების წესი, ჩვევები და ტრადიციები, ეთნოგრაფიული განსაკუთრებულობები, ნაციონალური კოსტიუმები ასახულია ნამუშევრებში: „კასპიის კიდეზე“, „მწველავები“, „გზები“; სხვა სამუშაოებს შორისაა: „ჰეიგელი“, „გახი“, „აყვავებული ვაკე“, „შახდაგი“. მხატვრის შემოქმედების ერთ-ერთი ყველაზე მნიშვნელოვანი თემაა — კასპიის მენავთობეთა შრომა ნავთობის ქვებზე (ნახატები „ზაგულბა“, „ზღვის სანაპირო“).
ასევე ცნობილი იყო როგოც გრაფიკის ნიჭიერი ოსტატი. ცნობილ ნამუშევრებს შორისაა: ილუსტრაციები ჯაბარ ჯაბარლის, ჯალილ მამედყულიზადეს, აბდულა შაიგის ნაწარმოებებისათვის, ასევე აზერბაიჯანელი პოეტის მირზა ალი მოჯუზას ლექსებისათვის. ფლობს მინიატურების ხატვის ხელოვნებას. ბულგარეთსა და ესპანეთში კიაზიმოვის შემოქმედებითი მივლინებების ლოგიკური შედეგი გახდა ნაწარმოებების შექმნა «ბულგარული» და «ესპანური» ციკლიდან. ამ მოცემული პერიოდის ნაშრომებიდან იკვეთება ნახატი „ესპანეთის ქედი“. აშშ-ში აზერბაიჯანის საერლჩოს ჰოლში განთავსებულია ოსტატის ნამუშევარი „აპშერონის პეიზაჟი“.
მხატვრის ნამუშევრები აზერბაიჯანის ხელოვნების ეროვნულ მუზეუმში, აზერბაიჯანის სახელმწიფო სამხატვრო გალერეაში და აზერბაიჯანის მხატვართა კავშირის სამხატვრო ფონდში ინახება, ასევე გვხვდება რუსეთის, თურქეთის, ირანის, უნგრეთის, გერმანიას და სხვა ქვეყნებში არსებულ კერძო კოლექციებში.
სქოლიო
ბაქოში დაბადებულები
აზერბაიჯანელი მხატვრები
როსტომ გურიელი

როსტომ გურიელი (გ. 1566) — გურიის მთავარი 1534-1566 წლებში, მამია I გურიელის ძე. როსტომის ქალიშვილი იყო გიორგი III დადიანის მეუღლე.
ბიოგრაფია
აქტიურად იბრძოდა ოსმალეთის იმპერიის აგრესიის წინააღმდეგ. 1535 წელს მონაწილეობდა მურჯახეთის ბრძოლაში. ბრძოლა დამთავრდა იმერეთის მეფე ბაგრატ III-ის სრული გამარჯვებით. ყვარყვარე ათაბაგი ტყვედ ჩავარდა. სამცხე-საათაბაგომ დამოუკიდებლობა დაკარგა და იმერეთს შეუერთდა 10 წლით, 1545 წლამდე. იმერეთის მეფემ როსტომს უბოძა აჭარა და ჭანეთი. 1543 წელს მონაწილეობდა ქარაღაქის ბრძოლაში, რომელშიც ბაგრატ III-მ და გურიის მთავარმა, სასტიკად გაანადგურეს მუსა ფაშასა და სამცხის თავადთა ჯარი. 1545 წელს მონაწილეობდა სოხოისტის ბრძოლაში. სოხოისტის ბრძოლაში დაეღუპა ვაჟი ქაიხოსრო.
როსტომ გურიელის საქმიანობით განრისხებულმა ოსმალეთმა გურიაზე გაილაშქრა. 1547 თურქთა ფლოტი გურიის სანაპიროს მიადგა, თურქებმა გონიოსა და ბათუმის მხარეები დაიკავეს. როსტომ გურიელმა დახმარება იმერეთის მეფესა და დადიანს სთხოვა. იმერეთის მეფის ინტრიგის გამო როსტომ გურიელი მტერს მარტო შეებრძოლა, დაამარცხა და მდინარე ჭოროხის გაღმა განდევნა. თურქებმა აჭარა და ჭანეთი მაინც შეინარჩუნეს, გონიოს ციხე გაამაგრეს და თავიანთ ფორპოსტად აქციეს. 1548 წელს იმერეთის მეფემ როსტომი თავისთან მიიწვია ოდიშზე ლაშქრობის მიზნით, მაგრამ გურიელი მეფეს არ ენდო და არ ეახლა. მაგრამ იმერეთის მეფეს ეახლა ლევან I დადიანი, რომელიც მეფემ დაატყვევა. ქაიხოსრო ათაბაგმა ამით დრო იხელთა და გურიელი და დადიანი მისკენ გადაიბირა. ისინი დაეხმარნენ ლევან დადიანს სამეგრელოში ხელისუფლების დაბრუნებაში. ამ დროიდან გურიის სამთავრო საბოლოოდ გამოეყო იმერეთის სამეფოს.
როსტომ გურიელი იმერეთის მეფესა და დადიანს დახმარებას სთხოვდა ოსმალეთის წინააღმდეგ ბრძოლაში. ბაგრატ იმერეთის მეფეს არ სურდა დადიანის და გურიელის შეკავშირება, არც თითონ დაეხმარა და დადიანიც გადაარწმუნა. როსტომ გურიელმა საკუთარი ძალებით გაყარა ოსმალები ჭოროს გადაღმა, თუმცა ნავები არ ჰქონდა და ცხენებით მდინარეზე ვერ გადავიდა, ოსმალები გამაგრდნენ გონიოში.
1557 წელს, როცა ლევან I დადიანი ოსმალეთში იყო წასული, როსტომ გურიელს ოდიშის სამთავრო ჰქონდა დაკავებული.
როსტომ გურიელი დაკრძალულია შემოქმედის მონასტერში.
როსტომ გურიელის სიგელი
როსტომ გურიელის დროინდელი სიგელი აღწერილი აქვს დიმიტრი ბაქრაძეს
ლიტერატურა
სქოლიო
გურიის მთავრები
გარდაცვლილი 1566
ნიკორწმინდის ეპარქია

ნიკორწმინდის ეპარქია — საქართველოს ეკლესიის სამღვდელმთავრო დასავლეთ საქართველოში, მოიცავს ისტორიულ კუთხეს - რაჭას. სამღვდელმთავროს აღმოსავლეთიდან ესაზღვრება ნიქოზისა და ცხინვალის ეპარქია, დასავლეთიდან - ცაგერისა და ლენტეხის, სამხრეთიდან - ქუთაის-გაენათისა და ჭიათურისა და საჩხერის ეპარქიები, ჩრდილოეთი მიჯნა კავკასიონის ცენტრალურ ქედს მიჰყვება საქართველო-რუსეთის სახელმწიფო საზღვარზე.
ისტორია
ისტორიული კუთხე - რაჭა და ნიკორწმინდის ეპარქია ერთსა და იმავე გეორგაფიულ საზღვრებში მდებარე ტერიტორიაა.
ნიკორწმინდის ეპარქია იმერეთის რეფორმატორი მეფის ბაგრატ III (1510-1565) მეოხებით ჩამოყალიბდა. ბაგრატი სამეფოს გაერთიანებისათვის თავგასულ მთავრებთან ბრძოლაში მოკავშირედ ეკლესიას მიიჩნევდა და მუდამ მის მორალურ-მატერიალურ აღორძინებას ცდილობდა. მან საკუთრივ იმერეთის ტერიტორიაზე შექმნა და აღადგინა რამდენიმე საეპისკოპოსო. ამისათვის მეფემ ძველი ქუთაისის საეპისკოპოსო რამდენიმე სამწყსოდ დაჰყო და მის ბაზაზე დააარსა გელათის და შემდეგ ნიკორწმინდის საეპისკოპოსოები. ბაგრატს მანამდე არსებული, უკვე დაკნინებული, ნიკორწმინდის ტაძარი განუახლებია და მის ბაზაზე მონასტრის ნაცვლად საკათედრო, სამრევლო საყდარი დაუარსებია და პირველ ეპისკოპოსად მანოელი დაუდგენია.
ნიკორწმინდის ეპარქია საქართველოს ეკლესიის ავტოკეფალიის გაუქმებამდე (დას. საქართველოში 1821 წლამდე) არსებობდა. 1810 წელს კი იმერეთის სამეფოს გაუქმების შემდეგ შეიცვალა ადგილობრივი საეკლესიო წყობილება. მანამდე არსებულ ეპარქიათა რიცხვი 1819-1821 წლების ცნობილი იმერეთის აჯანყებისთვის ოთხამდე შემცირდა - ქუთაისის, გელათის, ხონის და ნიკორწმინდის - აჯანყების სასტიკად ჩახშობის შემდეგ 1821 წელს რუსეთის სინოდის 19 ნოემბრის ბრძანებით იმერეთი ერთ ეპარქიად გაერთიანდა. იმერეთში არსებული ეპარქიებიდან შეიქმნა მხოლოდ ერთი - იმერეთის ეპარქია, კათედრის ცენტრით ქუთაისში. ეპარქიის მმართველობა, იმპერატორის ნება-სურვილით, სოფრომს (წულუკიძეს), მანამდე ნიკორწმინდის ეპისკოპოსს მიანდვეს. სოფრომს რუსეთის სინოდმა არქიეპისკოპოსის წოდება მიანიჭა.
ავტოკეფალიის აღდგენის შემდეგ, 1917 წელს აღდგა ნიკორწმინდის ეპარქიაც. გასაგები მიზეზების გამო XX ს. 20-70 წწ. ეპარქია ფაქტობრივად მღვდელმთავრის გარეშე იყო, კათედრა შეთავსებული ჰქონდა ხან საქართველოს კათოლიკოს-პატრიარქს, ხან მეზობელ ეპარქიათა მღვდელმთავრებს.
ეპისკოპოსები
1980-1981 წლები — ქრისტეფორე (წამალაიძე)
1982-1992 წლები – ამბროსი (ქათამაძე)
2002-2015 წლები — მიტროპოლიტი ელისე (ჯოხაძე)
2015 წლის 25 მაისიდან — ვახტანგი (ლიპარტელიანი)
იხილეთ აგრეთვე
საქართველოს ეპარქიები
რესურსები ინტერნეტში
ნიკორწმინდის ეპარქია
სქოლიო
საქართველოს ეპარქიები